ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea notei conceptuale pentru “Înființare centru multifunctional în comuna Valea Ierii, județul Cluj”

 Consiliul Local al comunei Valea Ierii, întrunit în ședința ordinară din data de 25 martie 2021,

Având în vedere necesitatea aprobării notei conceptuale pentru înființare centrul multifuncțional,

 Luând act de : a) referatul primarului comunei Valea Ierii, în calitatea sa de iniţiator, înregistrată la nr.1012 din 18.03.2021;

b) raportul de specialitate înregistrat la nr. 1013 din 18.03.2021; c) raportul Comisiei de specialitate nr.1 a Consiliului Local Valea Ierii;

În baza temeiului juridic prevăzut în art.1 și art.3 din HG nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, precum și în art.44 din Legea nr.273/2006 privind finanțele publice locale coroborate cu pevederile art.129, alin.(2), lit.b) din OUG nr.57/2019 privind Codul administrativ, cu modificările și completările ulterioare,

 În temeiul prevederilor art. 139 alin.(1) coroborat cu art. 196 alin.(1), lit.a) din OUG nr.57/2019 privind Codul administrativ, cu modificările și completările ulterioare,

**H O T Ă R Ă Ș T E:**

 **Art.1** Se aprobă nota conceptuală privind obiectivul de investiții  “Înființare centru multifunctional în comuna Valea Ierii, județul Cluj”, conform anexei nr.1 care face parte integrantă din prezenta hotărâre.

**Art.2** Prezenta hotărâre se comunică, prin intermediul secretarului general al comunei, în termenul prevăzut de lege, primarului comunei Valea Ierii, Prefectului Județului Cluj și se aduce la cunoștință publică pe www.e-comune.ro/primaria-valea-ierii-cj.

 Președinte de ședință, Contrasemnează:

 Constantin Culda Secretar general al comunei,

 Nelia-Crenguța Mariș

**Nr. 18 din 25.03.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și \_1\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*

**ROMÂNIA**

**JUDETUL CLUJ**

**COMUNA VALEA IERII**

**PRIMĂRIA**

**Nr. 1012 din 18.03.2021**

 **REFERAT**

la proiectul de hotărâre cu privire la aprobarea notei conceptuale pentru “Înființare centru multifunctional în comuna Valea Ierii, județul Cluj”

Comuna Valea Ierii a rămas fără un sediu corespunzător pentru funcționarea autorităților deliberative și executive ale administrației publice locale și a rămas fără Cămin cultural în urma demolării pripite a fostului sediu care încorpora și Căminul cultural, de asemenea a rămas fără Bibliotecă comunală în urma demolării ilegale a fostei clădiri a Bibliotecii comunale, clădire construită de Fabrica e cherestea Valea Ierii și nu are o sala pentru evenimente, garaje și adăpost de protecție civilă la o distanță de maxim 300 de m față de Școala Gimnazială Valea Ierii.

Ca urmare a celor expuse mai sus propun adoptarea proiectului de hotărâre cu privire la aprobarea notei conceptuale pentru înființare centrul multifuncțional.

Proiectul de hotărâre împreună cu toată documentația va fi supus spre dezbatere și aprobare în ședința Consiliului Local al comunei Valea Ierii cu celeritate, pentru a putea fi demarată procedura de elaborare a documentațiilor tehnico-economice necesare acestei investiții în vederea solicitării de fonduri publice pentru realizarea ei.

**PRIMAR,**

**Dorin NAP**

**ROMÂNIA**

**JUDEȚUL CLUJ**

**COMUNA VALEA IERII**

**PRIMĂRIA**

Nr. 1013 din 18.03.2021

 **R A P O R T**

la proiectul de hotărâre cu privire la aprobarea notei conceptuale pentru “Înființare centru multifunctional în comuna Valea Ierii, județul Cluj”

Prin referatul primarului nr. 1012 din 18.03.2021 Primarul comunei Valea Ierii, domnul Dorin NAP, propune un proiect de hotărâre cu privire la aprobarea notei conceptuale pentru înființare centrul multifuncțional.

**Necesitatea:**

Comuna Valea Ierii a rămas fără un sediu corespunzător pentru funcționarea autorităților deliberative și executive ale administrației publice locale și a rămas fără Cămin cultural în urma demolării fostului sediu care încorpora și Căminul cultural, de asemenea a rămas fără Bibliotecă comunală în urma demolării fostei clădiri a Bibliotecii comunale, clădire construită de Fabrica e cherestea Valea Ierii și nu are o sala pentru evenimente, garaje și adăpost de protecție civilă la o distanță de maxim 300 de m față de Școala Gimnazială Valea Ierii.

 **Oportunitatea:**

Consiliul local al comunei Valea Ierii are posibilitatea demarării procedurii pentru realizarea investiției „ Inființare centru multifuncțional” care să aibă în curte și spații pentru garaje, magazii și adăpost pentru protecție civilă.

**Legalitatea:**

În urma solicitării propuse spre analiză, în coformitate cu prevederile:

1. HG nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice,
2. Art.44 din Legea nr.273/2006 privind finanțele publice locale;
3. Art.129, alin.(2), lit.b) din OUG nr.57/2019 privind Codul administrativ, cu modificările și completările ulterioare;
4. Pct.11 și pct.13 din Normele tehnice privind proiectarea si executarea adăposturilor de protectie civila in cadrul constructiilor noi aprobate prin Decizia nr.177/1999 a primului ministru al României;

Ca urmare a celor menționate mai sus s-a constatat că sunt îndeplinite condițiile legale pentru aprobarea notei conceptuale pentru înființarea centrului multifuncțional.

Propunerea privind aprobarea notei conceptuale pentru înființare centrul multifuncțional este legală, necesară și oportună și împreună cu întreaga documentație va fi supus spre dezbatere și adoptare în ședința Consiliului Local al comunei Valea Ierii.

**Șef S.V.S.U.**

Ioan GIURGIU